Misdadiger teister Kaapse Skiereiland, nou lank agter tralies | Maroela Media
Misdadiger teister Kaapse Skiereiland, nou lank agter tralies
Mxolisi Rwanqa. Foto: Verskaf
ŉ Reeksmisdadiger wat veral die Ocean View- en Vishoek-omgewing in die Kaapse Skiereiland geteister het, is vandeesweek ŉ swaar tronkstraf opgelê.
Sers. Noloyise Rwexana, provinsiale polisiewoordvoerder, het gesê die misdadiger, Mxolisi Rwanqa (35), is vandeesweek in die Kaapstad-hooggeregshof gevonnis nadat hy skuldig bevind is aan ŉ reeks oortredings wat wissel van diefstal en verkragting tot moord.
“Die ondersoekspan het rede om te glimlag nadat die misdadiger ŉ swaar vonnis opgelê is. Hy is tot twee keer lewenslank gevonnis vir die moord en verkragting van ŉ 14-jarige seun van Ocean View,” het Rwexana gesê.
Hy is ŉ bykomende 15 jaar tronkstraf opgelê vir die verkragting van ŉ 26-jarige vrou en vyf jaar vir aanranding met die doel om ernstig te beseer, huisbraak en diefstal. Hy is ook tronkstraf vir minstens twee huisbraaksake opgelê.
Al die misdrywe is sedert September 2015 gepleeg.
Die provinsiale polisie het die ondersoekbeamptes, ao. Van der Merwe, ao. Cloete en sers. Smith, geloof vir hul harde werk wat tot die swaar vonnis gelei het.
Knysna-brande: Onafhanklike ondersoek van stapel gestuur
Jong man red drenkeling uit rivier
Nou dis mos ‘n vonnis!
gee daai regter n bells!
Net jammer al die fonnisse word gesamentlik uitgedien en nie opeenvolgend nie. Maw dit kom alles maar net neer op 1 lewenslange fonnis (25 jaar as ek reg is) en dan gaan hy waarskynlik nog vroeër die geleentheid op parool kry.
ja nie soos in Garsfontein waar ñ Mozambiek se burger wat inwoners al vir maande terroriseer vir die 2de keer vrygelaat is sonder ñ verhoor! Hy breek en steel en spring mure soos ñ springkaan en word elke keer met groot moeite gevang!
Goeie vonnis maar goeie gedra kom hy na 5 jaar uit nee doodstraf moet terugkom
Kan iemand vir my as n leek net verduidelik hoe lank gaan hy effektief in die tronk sit ? ASB.
Landie van der Hof · 1 jaar gelede
By ‘n lewenslange vonnis kom die beskuldigde na 25 jaar in aanmerking vir parool.
Woedend · 1 jaar gelede
Hy moet Robben eiland toe. .bastard
Wil jy dan he hy moet n kabinet lid word…